**ПРЕДЛОГ НА ЗАКОН ЗА ИЗМЕНУВАЊЕ И ДОПОЛНУВАЊЕ НА ЗАКОНОТ ЗА ВИНОТО**

**Член 1**

(1) Во Законот за виното („Службен весник на Република Македонија“ бр. 50/10, 53/11, 6/12, 64/12, 23/13, 106/13, 188/13, 149/15, 39/16 и 172/16), во членот 3, точка 4 по зборовите „полупенливо вино,“ се додаваат зборовите „ароматизирано вино, ароматизиран пијалак на база на вино, ароматизиран вински коктел,“.

(2) По точката 4 се додава нова точка 4-а која гласи:

„4а. **Органски производи од винско грозје, органско вино и органски производи од вино** се производи произведени согласно овој закон со употреба на органски суровини согласно прописите од областа на органското земјоделско производство.“

(3) По точката 19 се додаваат три нови точки 19а, 19б и 19в кои гласат:

„19а. **Ароматизирано вино** е производ:

- добиен од најмалку 75% на вино, младо вино сé уште во ферментација, вино погодно за добивање на трпезно вино, трпезно вино, регионално вино, вино со контролирано потекло, вино со контролирано и гарантирано потекло, ликерско вино, пенливо вино, газирано пенливо вино, полупенливо вино и газирано полупенливо вино со можен додаток на шира и/или шира во ферментација

- кој може да е засладен и обоен со употреба на карамел,

- на кој му е додаден алкохол во форма на неутрален алкохол од винова лоза, неутрален алкохол од растително потекло, алкохол произведен со дестилација на вино и/или вино од суво грозје, дестилат од вино, дестилат од вино од суво грозје и дестилат од растително потекло,

- кој е ароматизиран со додавање на ароматични супстанции и/или ароматични препарати и/или природни ароматични супстанции, согласно прописите од областа на безбедност на храната, и

- кој има вистинска јачина на алкохол по волумен не помала од 14,5% вол. и не поголема од 22% вол. и вкупна јачина на алкохол по волумен не помала од 17,5% вол.,

19б. **Ароматизиран пијалок на база на вино** е производ:

- добиен од најмалку 50% на вино, младо вино сé уште во ферментација, вино погодно за добивање на трпезно вино, трпезно вино, регионално вино, вино со контролирано потекло, вино со контролирано и гарантирано потекло, пенливо вино, газирано пенливо вино, полупенливо вино и газирано полупенливо вино со можен додаток на шира и/или шира во ферментација

- кој може да е засладен и обоен со употреба на карамел,

- на кој не му е додаден алкохол,

- кој е ароматизиран со додавање на ароматични супстанции и/или ароматични препарати, согласно прописите од областа на безбедност на храната и/или ароматични растенија и/или зачини, и

- кој има вистинска јачина на алкохол по волумен не помала од 7% вол. и не поголема од 14,5% вол.

19в. **Ароматизиран вински коктел** е производ:

- добиен од најмалку 50% вино и/или шира,

- кој може да е засладен и обоен со употреба на карамел,

- на кој не му е додаден алкохол,

- кој е ароматизиран со додавање на ароматични супстанции и/или ароматични препарати и/или состојки на храна со особина на ароми, согласно прописите од областа на безбедност на храната и/или ароматични растенија и/или зачини, и

- кој има вистинска јачина на алкохол по волумен помала од 7% вол.“

**Член 2**

Во членот 17 став (5) зборовите „согласно со членот 16-б од овој закон.“ се заменуваат со зборовите „во рок од седум дена од денот на приемот согласно членот 16-б од овој закон.“

**Член 3**

Во членот 24 став (3) точката на крајот од реченицата се заменува со запирка и се додаваат зборовите „производи од вино, органско вино и органски производи од вино.“.

Во став (4) точката на крајот од реченицата се заменува со запирка и се додаваат зборовите „производи од вино, органско вино и органски производи од вино.“.

**Член 4**

По членот 24 се додава нов член 24-а кој гласи:

**„Дополнување на јачина на алкохол**

Член 24а

(1) Во години со исклучително лоши климатски услови, министерството ќе одобри дополнување на природната јачина на алкохол по волумен на свежо грозје, шира, шира во ферментација, младо вино во ферментација и вино добиено од сорти на грозје за производство на вино од членот 28 на овој закон.

(2) Дополнувањето на природната јачина на алкохол по волумен не може да биде повисока од 2% волуменски.

(3) Дополнувањето на природната јачина на алкохол по волумен од став (1) на овој член се изведува на следниве начини:

- кај свежо грозје, шира во ферментација или младо вино сеуште во ферментација со додавање на сахароза, концентрирана шира или зајакната концентрирана шира,

- кај шира, со додавање на сахароза, концентрирана шира или зајакната концентрирана шира или со делумна концентрација по пат на реверзибилна осмоза, и

- кај вино, со делумна концентрација со разладување.

(4) Начините на дополнување на природната јачина на алкохол по волумен од став (3) на овој член се меѓусебно исклучиви.

(5) Додавањето на сахароза за дополнување на природната јачина на алкохол по волумен од став (3) алинеја 1 на овој член мора да е во форма на сув шеќер.

(6) Додавањето на концентрирана шира или зајакната концентрирана шира кај свежо грозје, шира, шира во ферментација или младо вино сеуште во ферментација од став (3) алинеји 2 и 3 на овој член не смее да го зголеми почетниот волумен на овие производи за повеќе од 6,5%.

(7) Концентрацијата на ширата и виното од став (3) алинеји 2 и 3 на овој член нема да го намали иницијалниот волумен на ширата и виното за повеќе од 20%.

(8) Дополнувањето на природната јачина на алкохол по волумен изведена на начините од став (3) на овој член нема да ја покачи природната јачина на алкохол по волумен кај кај свежо грозје, шира, шира во ферментација, младо вино сеуште во ферментација или вино на повеќе од 13,5% волуменски.

(9) Одобрувањето од став (1) на овој член се дава по барање на производителите на вино запишани во регистерот од член 30 на овој закон.

(10) Барањето од став (9) на овој член треба да е поднесено од најмалку 2/3 од производителите на вино запишани во регистерот од член 30 на овој закон кои произвеле најмалку 2/3 од вкупното годишно производство на вино во претходната година.

(11) Исклучително лоши климатски услови од став (1) на овој член се утврдуваат врз основа на збирот на средно дневни температури од +10оС и над +10оС во вегетацискиот период од 01.04 до 31.10.

(12) За година со исклучително лоши климатски услови може да се утврди годината во која збирот на средно дневните температури во вегетацискиот период од став (11) на овој член е помал од 3.000 оС.

(13) Збирот на средно дневните температури во вегетацискиот период од став (11) на овој член се утврдува врз основа на податоците на Управата за хидрометеоролошки работи.“

**Член 5**

Членот 27 се менува и гласи:

**„Методи за физичко-хемиска анализа на виното**

Член 27

Референтните методи за физичко-хемиска анализа на вината се објавените и препорачани методи на Меѓународната организација за лозарство и винарство (ОИВ).“

**Член 6**

(1) Во членот 30 став (1) алинеја втора по зборот „лозарството“ се додаваат зборовите „односно да има со договор ангажирано лице со завршено високо образование од областа на винарството или лозарството доколку капацитетот за преработка и чување на виното не надминува 100.000 литри годишно“.

(2) Во став (1) алинеја три по зборот „завршено“ се додаваат зборовите „стручно средно или“.

**Член 7**

Членовите 30-б, 30-в и 30-г се бришат.

**Член 8**

(1) Во членот 30 ставот (2) се менува и гласи:

„(2) Лабораториите од ставот (1) на овој член, за вршење на физичко-хемиска анализа на вино треба:

- да поседуваат сертификат за акредитација на лабораторијата за oпштите барања на компетентност на лаборатории за тестирање и калибрација по стандардот ISO 17025,

- да се акредитирани од страна на Институтот за акредитација на Република Македонија за соодветните методи за вршење на анализи на вино од членот 27 на овој закон, и

- да имаат вработено најмалку еден лаборант со завршено средно образование, три стручни лица со завршено високо образование од областа на агрономијата, хемиските или технолошките науки и најмалку еден раководител со звање магистер на хемиски науки, како и соодветни простории и опрема.“

(2) Во ставот (4) по зборовите „предмет на физичко-хемиска анализа на виното,“ се додаваат зборовите „поблиските услови во однос на просториите и опремата кои треба да ги исполнува лабораторијата од ставот (1) на овој член“.

(3) Во ставот (7) зборот „Уверение“ се заменува со зборот „Извештај“.

**Член 9**

(1) Во членот 36-а во ставот (1) зборот „Уверение“ се заменува со зборот „Извештај“.

(2) По ставот (1) се додава нов став (2) кој гласи:

„(2) По исклучок од став (1) на овој член увозникот на виното пред ставање на виното во промет не е должен да поднесе барање до Државниот инспекторат за земјоделство заради добивање на Извештај за физичко-хемиска анализа на виното во случај кога виното е со потекло од земјите членки на Европската Унија и/или е со потекло од земји со кои Република Македонија има склучено билатерални договори за меѓусебно признавање на уверенијата за физичко-хемиска анализа на виното.“

(3) Ставовите (2) и (3) стануваат ставови (3) и (4).

(4) Во ставот (4) кој станува став (5) зборот „Уверение“ се заменува со зборот „Извештај“.

(5) Ставот (5) станува став (6).

**Член 10**

(1) Во членот 59-г ставот (1) се менува и гласи:

„(1) Глоба на правно лице во износ од 1.000 до 2.000 евра во денарска противвредност ќе му се изрече на мало трговско друштво, а глоба на правно лице во износ од 3.000 до 6.000 евра во денарска противвредност ќе му се изрече на средно и големо трговско друштво за прекршок, ако:“

(2) Ставот (2) се менува и гласи:

„(2) Глоба во износ од 300 до 500 евра во денарска противвредност ќе му се изрече и на одговорното лице во правното лице за за сторен прекршок од ставот (1) на овој член.“

(3) Во ставот (5) зборовите „1.500 до 2.250“ се заменуваат со зборовите „150 до 250“.

**Член 11**

(1) Во членот 60 ставот (1) се менува и гласи:

„(1) Глоба на правно лице во износ од 750 до 1.000 евра во денарска противвредност ќе му се изрече на мало трговско друштво, а глоба на правно лице во износ од 2.000 до 3.000 евра во денарска противвредност ќе му се изрече на средно и големо трговско друштво за прекршок, ако:“

(2) Ставот (2) се менува и гласи:

„(2) Глоба во износ од 200 до 300 евра во денарска противвредност ќе му се изрече и на одговорното лице во правното лице за за сторен прекршок од ставот (1) на овој член.“

(3) Во ставот (5) зборовите „500 до 750“ се заменуваат со зборовите „100 до 150“.

**Член 12**

(1) Во членот 61 ставот (1) се менува и гласи:

„(1) Глоба на правно лице во износ од 250 до 750 евра во денарска противвредност ќе му се изрече на мало трговско друштво, а глоба на правно лице во износ од 1.000 до 2.000 евра во денарска противвредност ќе му се изрече на средно и големо трговско друштво за прекршок, ако:“

(2) Ставот (2) се менува и гласи:

„(2) Глоба во износ од 100 до 200 евра во денарска противвредност ќе му се изрече и на одговорното лице во правното лице за за сторен прекршок од ставот (1) на овој член.“

(3) Во ставот (5) зборовите „300 до 450“ се заменуваат со зборовите „50 до 100“.

**Член 13**

(1) Во членот 62 ставот (1) се менува и гласи:

„(1) Глоба на правно лице во износ од 50 до 250 евра во денарска противвредност ќе му се изрече на мало трговско друштво, а глоба на правно лице во износ од 500 до 1.000 евра во денарска противвредност ќе му се изрече на средно и големо трговско друштво за прекршок, ако:“

(2) Ставот (2) се менува и гласи:

„(2) Глоба во износ од 50 до 100 евра во денарска противвредност ќе му се изрече и на одговорното лице во правното лице за за сторен прекршок од ставот (1) на овој член.“

(3) Во ставот (5) зборовите „100 до 150“ се заменуваат со зборовите „15 до 50“.

**Член 14**

Во членот 63-а во ставот (1) зборовите „500 до 1.000“ се заменуваат со зборовите „25 до 50“.

**Член 15**

(1) Во членот 63-б во ставот (1) зборовите „500 до 1.000“ се заменуваат со зборовите „25 до 50“.

(2) Во ставот (2) зборовите „1.000 до 2.000“ се заменуваат со зборовите „100 до 250“.

**Член 16**

Во членот 63-в во ставот (1) зборовите „500 до 1.000“ се заменуваат со зборовите „25 до 50“.

**Член 17**

Во членот 64 во ставот (1) зборовите „составена од три члена, од кои најмалку еден член е дипломиран правник со положен правосуден испит, при Министерството за земјоделство, шумарство и водостопанство“ се заменуваат со зборовите „формирана согласно Законот за државниот инспекторат за земјоделство “.

**Член 18**

До денот на влегувањето во сила на поблиските прописи предвидени со овој закон ќе се применуваат прописите што важеле до денот на влегувањето во сила на овој закон.

**Член 19**

Министерот ќе ги донесе поблиските прописи предвидени со овој закон во рок од шест месеци од денот на влегувањето во сила на овој закон.

**Член 20**

(1) Овластените лаборатории за вршење на физичко-хемиска анализа на вино согласно овој закон се должни своето работење да го усогласат со одредбите на овој закон во рок од 24 месеци од денот на влегувањето во сила на овој закон.

(2) На овластените лаборатории за вршење на физичко-хемиска анализа на вино согласно овој закон кои нема да го усогласат своето работење согласно став (1) на овој член, со решение на министерот ќе им се одземе овластувањето.

**Член 21**

Овој закон влегува во сила со денот на објавувањето во „Службен весник на Република Северна Македонија”.